CELEX: 32006D0771(01)
Language: fi
Date: 2006-11-09 00:00:00
Title: 2006/771/EY: Komission päätös, tehty 9 päivänä marraskuuta 2006 , lyhyen kantaman laitteiden käyttämien radiotaajuuksien yhdenmukaistamisesta (tiedoksiannettu numerolla K(2006) 5304)   (ETA:n kannalta merkityksellinen teksti)

11.11.2006   
            
            
               FI
            
            
               Euroopan unionin virallinen lehti
            
            
               L 312/66
            
         
      KOMISSION PÄÄTÖS,
   tehty 9 päivänä marraskuuta 2006,
   lyhyen kantaman laitteiden käyttämien radiotaajuuksien yhdenmukaistamisesta
   (tiedoksiannettu numerolla K(2006) 5304)
   (ETA:n kannalta merkityksellinen teksti)
   (2006/771/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (jäljempänä ’radiotaajuuspäätös’) (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Koska erityyppisiä lyhyen kantaman laitteita, kuten hälyttimiä, paikallisia viestintälaitteita, ovenavaajia ja lääketieteellisiä implantteja, käytetään hyvin yleisesti Euroopan yhteisössä ja muualla maailmassa, niillä on yhä enemmän merkitystä taloudessa ja kansalaisten arkielämässä. Lisäksi lyhyen kantaman laitteisiin perustuvien sovellusten kehittäminen Euroopan yhteisössä voi myötävaikuttaa yhteisön poliittisten erityistavoitteiden saavuttamiseen, kuten sisämarkkinoiden toteutumiseen, innovointiin ja tutkimustoimintaan sekä tietoyhteiskunnan kehittymiseen.
            
         
               (2)
            
            
               Lyhyen kantaman laitteet ovat yleensä massamarkkinoiden tuotteita ja/tai kannettavia tuotteita, joita on helppo kuljettaa ja käyttää rajojen yli. Sen vuoksi taajuuksien saantiehdoissa esiintyvät erot estävät näiden laitteiden vapaata liikkuvuutta, lisäävät niiden tuotantokustannuksia ja aiheuttavat haitallisten häiriöiden riskejä muille radiosovelluksille ja -palveluille. Jotta voidaan hyödyntää sisämarkkinoiden etuja tämäntyyppisten laitteiden osalta, tukea EU:n valmistusteollisuuden kilpailukykyä lisäämällä mittakaavaetuja ja alentaa kuluttajille aiheutuvia kustannuksia, radiotaajuudet on annettava yhteisössä saataville yhdenmukaistettujen teknisten ehtojen mukaisesti.
            
         
               (3)
            
            
               Koska tämäntyyppiset laitteet käyttävät radiotaajuuksia, joilla on pieni säteilyteho, ja niiden kantama on lyhyt, ne eivät yleensä voi häiritä muita taajuuksien käyttäjiä kovinkaan paljon. Sen vuoksi ne voivat, haitallisia häiriöitä aiheuttamatta, käyttää yhteisiä taajuuskaistoja muiden sekä luvanvaraisten että luvasta vapaiden palvelujen kanssa ja toimia rinnakkain muiden lyhyen kantaman laitteiden kanssa. Tästä syystä niiden käyttöön ei tulisi vaatia direktiivin 2002/20/EY (2) mukaista yksittäislupaa. Lisäksi on huomattava, että Kansainvälisen televiestintäliiton radio-ohjesäännössä määritellyt radioviestintäpalvelut ovat lyhyen kantaman laitteisiin nähden etusijalla, eikä vaatimuksena ole, että lyhyen kantaman laitteita on suojattava näiden palvelujen aiheuttamilta häiriöiltä. Koska lyhyen kantaman laitteiden käyttäjille ei taata häiriösuojausta, näiden laitteiden valmistajien vastuulla on suojata laitteet radioviestintäpalvelujen sekä muiden sellaisten lyhyen kantaman laitteiden aiheuttamilta haitallisilta häiriöiltä, joita käytetään niihin sovellettavien yhteisön tai kansallisten säännösten mukaisesti. Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY (jäljempänä ’radio- ja telepäätelaitedirektiivi’) (3) mukaan valmistajien on varmistettava, että lyhyen kantaman laitteet käyttävät radiotaajuuksia tehokkaasti, jotta muille lyhyen kantaman laitteille ei aiheudu haitallisia häiriöitä.
            
         
               (4)
            
            
               Huomattava osa näistä laitteista on jo luokiteltu tai todennäköisesti luokitellaan tulevaisuudessa luokan 1 laitteiksi, joista säädetään radio- ja telepäätelaitteiden ja niihin liittyvien tunnisteiden alustavasta luokittelusta 6 päivänä huhtikuuta 2000 tehdyssä komission päätöksessä 2000/299/EY (4), joka on tehty radio- ja telepäätelaitedirektiivin 4 artiklan 1 kohdan nojalla. Päätöksessä 2000/299/EY vahvistetaan luokan 1 vaatimusten mukaisten radiolaitteiden rajapintojen vastaavuus, jotta radiolaitteet voidaan saattaa markkinoille ja ottaa rajoituksetta käyttöön koko yhteisössä.
            
         
               (5)
            
            
               Koska laitteiden sijoittuminen luokkaan 1 määräytyy yhdenmukaistettujen taajuuksien saatavuuden ja niihin liittyvien käyttöehtojen perusteella, tämä päätös tukee jo tehdyn luokituksen säilymistä.
            
         
               (6)
            
            
               Edellä esitetyn perusteella komissio antoi 11 päivänä maaliskuuta 2004 Euroopan radio-, tele- ja postihallintojen yhteistyökonferenssille CEPT:lle radiotaajuuspäätöksen 4 artiklan 2 kohdan mukaisen valtuutuksen (5) yhdenmukaistaa lyhyen kantaman laitteiden taajuuksien käyttö. Saatuaan valtuutuksen CEPT esitti 15 päivänä marraskuuta 2004 julkaisemassaan raportissa (6) luettelon lyhyen kantaman laitteita koskevista vapaaehtoisista yhdenmukaistamistoimista Euroopan yhteisössä ja totesi, että jäsenvaltioilta vaaditaan velvoittavampaa sitoumusta, jonka avulla voidaan varmistaa CEPT:ssä saavutetun taajuuksien yhdenmukaistamisen oikeudellinen vakaus. Sen vuoksi on tarpeen luoda mekanismi, jolla tällaisista yhdenmukaistamistoimista tehdään oikeudellisesti sitovia Euroopan yhteisössä.
            
         
               (7)
            
            
               Jäsenvaltiot voivat sallia kansallisella tasolla, että laitteita käytetään vapaammin ehdoin kuin tässä päätöksessä säädetään. Silloin laitteita ei kuitenkaan voida käyttää rajoituksetta koko yhteisössä, minkä vuoksi niiden katsotaan kuuluvan radio- ja telepäätelaitedirektiivissä esitetyn luokituksen mukaisesti luokkaan 2.
            
         
               (8)
            
            
               Tämän päätöksen mukainen yhdenmukaistaminen ei sulje pois jäsenvaltioiden mahdollisuutta soveltaa radiotaajuuspäätöksen 4 artiklan 5 kohdan mukaisia siirtymäaikoja tai radiotaajuuksien jakamisjärjestelyjä, jos se on perusteltua. Niitä olisi kuitenkin sovellettava mahdollisimman vähän, koska ne rajoittavat luokkaan 1 kuulumisen etuja.
            
         
               (9)
            
            
               Tämä yleistä teknistä yhdenmukaistamista koskeva päätös ei vaikuta niiden Euroopan yhteisön teknisten yhdenmukaistamistoimien soveltamiseen, jotka koskevat erityisiä taajuuskaistoja ja laitetyyppejä, kuten 79 GHz:n taajuusalueen yhdenmukaisesta käytöstä autojen lyhyen kantaman tutkalaitteissa Euroopan yhteisössä 8 päivänä heinäkuuta 2004 tehty komission päätös 2004/545/EY (7), 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa Euroopan yhteisössä 17 päivänä tammikuuta 2005 tehty komission päätös 2005/50/EY (8), radiotaajuuksien yhdenmukaisesta käytöstä 5 GHz:n taajuusalueella langattomien liityntäjärjestelmien, kuten langattomien lähiverkkojen (WAS/RLAN) toteuttamista varten tehty komission päätös 2005/513/EY (9) tai taajuusalueen 169,4–169,8125 MHz käytön yhdenmukaistamisesta yhteisössä 20 päivänä joulukuuta 2005 tehty komission päätös 2005/928/EY (10).
            
         
               (10)
            
            
               Taajuusspektrin käyttöön sovelletaan kansanterveyden suojelua koskevan yhteisön lainsäädännön vaatimuksia ja erityisesti direktiiviä 2004/40/EY (11) ja suositusta 1999/519/EY (12). Terveydensuojelun varmistamiseksi radiolaitteiden on oltava radio- ja telepäätelaitedirektiivin keskeisten vaatimusten mukaisia.
            
         
               (11)
            
            
               Teknologian nopean kehityksen ja yhteiskunnan vaatimusten johdosta lyhyen kantaman laitteista ilmestyy uusia sovelluksia, jotka vaativat taajuusspektrin yhdenmukaistamisehtojen jatkuvaa tarkastelua ottaen huomioon uusien sovellusten taloudelliset edut sekä teollisuuden ja käyttäjien vaatimukset. Jäsenvaltioiden on seurattava tätä kehitystä. Sen vuoksi on tarpeen ajantasaistaa tätä päätöstä säännöllisesti, jotta voidaan vastata markkinoiden ja teknologian uuteen kehitykseen. Päätöksen liitettä tarkastellaan uudelleen vähintään kerran vuodessa jäsenvaltioiden keräämien ja komissiolle toimittamien tietojen pohjalta. Uudelleentarkastelu voidaan aloittaa myös sellaisissa tapauksissa, joissa jäsenvaltio toteuttaa asianmukaisia toimenpiteitä radio- ja telepäätelaitedirektiivin 9 artiklan mukaisesti. Jos päätöksen mukauttaminen on uudelleentarkastelun perusteella tarpeellista, muutoksista päätetään radiotaajuuspäätöksessä täytäntöönpanotoimien toteuttamisesta säädettyjen menettelyjen mukaisesti. Ajantasaistuksiin voi liittyä siirtymäaikoja, joiden avulla mahdollistetaan vallitsevien olojen mukauttaminen.
            
         
               (12)
            
            
               Tässä päätöksessä säädetyt toimenpiteet ovat radiotaajuuskomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tämän päätöksen tarkoituksena on yhdenmukaistaa taajuuskaistat ja niihin liittyvät tekniset parametrit lyhyen kantaman laitteiden saatavuutta ja tehokasta käyttöä varten, jotta tällaiset laitteet voidaan luokitella komission päätöksen 2000/299/EY mukaiseen luokkaan 1.
   2 artikla
   Tässä päätöksessä tarkoitetaan:
   
               1)
            
            
               ’lyhyen kantaman laitteilla’ radiolähettimiä, jotka mahdollistavat joko yksisuuntaisen tai kaksisuuntaisen viestinnän ja jotka lähettävät signaaleja pienellä teholla ja lyhyellä kantamalla;
            
         
               2)
            
            
               ilmaisulla ’häiriöttömyyden ja suojaamattomuuden periaatteen mukaisesti’ sitä, ettei ole sallittua aiheuttaa häiriöitä radioviestintäpalveluille eikä vaatia, että näitä laitteita suojataan radioviestintäpalveluista peräisin olevilta haitallisilta häiriöiltä.
            
         3 artikla
   1.   Jäsenvaltioiden on nimettävä ja annettava saataville ilman yksinoikeutta ja häiriöttömyyden ja suojaamattomuuden periaatteen mukaisesti taajuuskaistat erityyppisiä lyhyen kantaman laitteita varten tämän päätöksen liitteessä esitettyjen erityisehtojen ja täytäntöönpanolle asetettujen määräaikojen mukaisesti.
   2.   Sen estämättä, mitä 1 kohdassa säädetään, jäsenvaltiot voivat vaatia radiotaajuuspäätöksen 4 artiklan 5 kohdan mukaisia siirtymäaikoja ja/tai radiotaajuuksien jakamisjärjestelyjä.
   3.   Tämä päätös ei rajoita jäsenvaltioiden oikeutta sallia taajuuskaistojen käyttö sellaisin ehdoin, jotka eivät ole yhtä rajoittavia kuin tämän päätöksen liitteessä esitetään.
   4 artikla
   Jäsenvaltioiden on tarkkailtava asianomaisten taajuuskaistojen käyttöä ja ilmoitettava havainnoistaan komissiolle, jotta tämän päätöksen uudelleentarkastelu olisi säännöllistä ja tapahtuisi hyvissä ajoin.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä marraskuuta 2006.
      
         
            Komission puolesta
         
         Viviane REDING
         
         
            Komission jäsen
         
      
   
   
      (1)  EYVL L 108, 24.4.2002, s. 1.
   
      (2)  EYVL L 108, 24.4.2002, s. 21.
   
      (3)  EYVL L 91, 7.4.1999, s. 10.
   
      (4)  EYVL L 97, 19.4.2000, s. 13.
   
      (5)  CEPT:n valtuuttaminen selvittämään lyhyen kantaman laitteiden käyttöön varattujen taajuuskaistojen yhdenmukaistamisen jatkamista.
   
      (6)  Euroopan sähköisen viestinnän komitean loppuraportti Euroopan komission valtuutettua CEPT:n selvittämään lyhyen kantaman laitteiden käyttämien radiotaajuuksien yhdenmukaistamista.
   
      (7)  EUVL L 241, 13.7.2004, s. 66.
   
      (8)  EUVL L 21, 25.1.2005, s. 15.
   
      (9)  EUVL L 187, 19.7.2005, s. 22.
   
      (10)  EUVL L 344, 27.12.2005, s. 47.
   
      (11)  EUVL L 159, 30.4.2004, s. 1, oikaisu EUVL L 184, 24.5.2004, s. 1.
   
      (12)  EYVL L 199, 30.7.1999, s. 59.
   
      LIITE
      Lyhyen kantaman laitteita varten yhdenmukaistetut taajuuskaistat ja tekniset parametrit
      
                  Minkä tyyppinen lyhyen kantaman laite
               
               
                  Taajuuskaista(t)/yksittäiset taajuudet
               
               
                  Tehon/kentänvoimakkuuden enimmäisarvo
               
               
                  Lisäparametrit/Häiriönlieventämisvaatimukset
               
               
                  Muut rajoitukset
               
               
                  Täytäntöönpanon määräaika
               
            
                  Lyhyen kantaman laitteet yleisesti (1)
                  
               
               
                  26,957–27,283 MHz
               
               
                  10 mW:n suuntateho (ERP), joka vastaa 10 metrillä arvoa 42 dBμA/m
               
               
                   
               
               
                  Videosovelluksia ei lueta mukaan
               
               
                  1. kesäkuuta 2007
               
            
                  40,660–40,700 MHz
               
               
                  10 mW ERP
               
               
                   
               
               
                  Videosovelluksia ei lueta mukaan
               
               
                  1. kesäkuuta 2007
               
            
                  433,05–434,79 MHz
               
               
                  10 mW ERP
               
               
                  Toimintasuhteella (2): enintään 10 %
               
               
                  Ääni- ja puhesignaaleja ja videosovelluksia ei lueta mukaan
               
               
                  1. kesäkuuta 2007
               
            
                  868,0–868,6 MHz
               
               
                  25 mW ERP
               
               
                  Toimintasuhteella (2): enintään 1 %
               
               
                  Videosovelluksia ei lueta mukaan
               
               
                  1. kesäkuuta 2007
               
            
                  868,7–869,2 MHz
               
               
                  25 mW ERP
               
               
                  Toimintasuhteella (2): enintään 0,1 %
               
               
                  Videosovelluksia ei lueta mukaan
               
               
                  1. kesäkuuta 2007
               
            
                  869,4–869,65 MHz
               
               
                  500 mW ERP
               
               
                  Toimintasuhteella (2): enintään 10 %
                  Kanavaväli: täytyy olla 25 kHz, paitsi jos koko kaistaa käytetään yhtenä kanavana nopeaan tiedonsiirtoon
               
               
                  Videosovelluksia ei lueta mukaan
               
               
                  1. kesäkuuta 2007
               
            
                  869,7–870 MHz
               
               
                  5 mW ERP
               
               
                  Äänisovellukset sallittuja käytettäessä pitkälle kehitettyjä häiriönlieventämistekniikoita
               
               
                  Ääni- ja videosovelluksia ei lueta mukaan
               
               
                  1. kesäkuuta 2007
               
            
                  2 400–2 483,5 MHz
               
               
                  10 mW EIRP (ekvivalenttinen isotrooppinen säteilyteho)
               
               
                   
               
               
                   
               
               
                  1. kesäkuuta 2007
               
            
                  5 725–5 875 MHz
               
               
                  25 mW ERP
               
               
                   
               
               
                   
               
               
                  1. kesäkuuta 2007
               
            
                  Hälytysjärjestelmät
               
               
                  868,6–868,7 MHz
               
               
                  10 mW ERP
               
               
                  Kanavaväli: 25 kHz
                  Koko taajuuskanavaa voidaan käyttää myös yhtenä kanavana nopeaan tiedonsiirtoon
                  Toimintasuhteella (2): enintään 0,1 %
               
               
                   
               
               
                  1. kesäkuuta 2007
               
            
                  869,25–869,3 MHz
               
               
                  10 mW ERP
               
               
                  Kanavaväli: 25 kHz
                  Toimintasuhteella (2): alle 0,1 %
               
               
                   
               
               
                  1. kesäkuuta 2007
               
            
                  869,65–869,7 MHz
               
               
                  25 mW ERP
               
               
                  Kanavaväli: 25 kHz
                  Toimintasuhteella (2): alle 10 %
               
               
                   
               
               
                  1. kesäkuuta 2007
               
            
                  Turvapuhelimet (3)
                  
               
               
                  869,20–869,25 MHz
               
               
                  10 mW ERP
               
               
                  Kanavaväli: 25 kHz
                  Toimintasuhteella (2): alle 0,1 %
               
               
                   
               
               
                  1. kesäkuuta 2007
               
            
                  Induktiiviset sovellukset (4)
                  
               
               
                  20,05–59,75 kHz
               
               
                  72 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  59,75–60,25 kHz
               
               
                  42 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  60,25–70 kHz
               
               
                  69 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  70–119 kHz
               
               
                  42 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  119–127 kHz
               
               
                  66 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  127–135 kHz
               
               
                  42 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  6 765–6 795 kHz
               
               
                  42 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  13,553–13,567 MHz
               
               
                  42 dBμA/m 10 metrillä
               
               
                   
               
               
                   
               
               
                  1. kesäkuuta 2007
               
            
                  Aktiiviset lääketieteelliset implantit (5)
                  
               
               
                  402–405 MHz
               
               
                  25 μW ERP
               
               
                  Kanavaväli: 25 kHz
                  Muut kanavarajoitukset: yksittäiset lähettimet voiva kehittyneiden häiriönlieventämistekniikoiden avulla lisätä kaistanleveyttä yhdistämällä vierekkäisiä kanavia
               
               
                   
               
               
                  1. kesäkuuta 2007
               
            
                  Langattomat äänisovellukset (6)
                  
               
               
                  863–865 MHz
               
               
                  10 mW ERP
               
               
                   
               
               
                   
               
               
                  1. kesäkuuta 2007
               
            
         (1)  Tähän luokkaan voivat kuulua minkä tahansa tyyppiset sovellukset, jotka täyttävät tekniset vaatimukset (tyypillisiä sovelluksia ovat kaukomittaus, kauko-ohjaus, hälyttimet sekä yleiset tieto- ja muut vastaavat sovellukset).
      
         (2)  Toimintasuhteella tarkoitetaan lähettimen suhteellista lähetysaikaa yhden tunnin jaksossa.
      
         (3)  Turvapuhelimet ovat laitteita, joita käyttämällä kotona asuvat vanhukset ja vammaiset voivat pyytää apua hätätilanteissa.
      
         (4)  Tähän luokkaan kuuluvat muun muassa ajonestolaitteet, eläinten tunnistus, hälytysjärjestelmät, kaapelinhaku, jätehuolto, henkilötunnistus, langattomat puheyhteydet, kulunvalvonta, lähestymisanturit, varkaudenestojärjestelmät, kuten induktiiviset RFID-järjestelmät, tiedonsiirto käsikäyttöisiin laitteisiin, automaattinen tavarantunnistus, langattomat ohjausjärjestelmät ja automaattiset tietullijärjestelmät.
      
         (5)  Tähän luokkaan kuuluvat aktiivisia implantoitavia lääkinnällisiä laitteita koskevan jäsenvaltioiden lainsäädännön lähentämisestä 20 päivänä kesäkuuta 1990 annetussa neuvoston direktiivissä 90/385/ETY määriteltyjen aktiivisten implantoitavien lääkinnällisten laitteiden radio-osat.
      
         (6)  Langattomiin audiojärjestelmiin tarkoitetut sovellukset, kuten langattomat kaiuttimet tai langattomat kuulokkeet sekä langattomat kuulokkeet, joita käytetään kannettavien laitteiden, kuten kannettavien CD-soittimien, nauhureiden ja radioiden kanssa tai ajoneuvoissa esimerkiksi radion tai matkapuhelimen kanssa, ja nappikuulokkeet, joita käytetään esimerkiksi konserttien tai muiden esitysten ohjauksessa.